A lakhely szerinti indokolatlan megkülönböztetést eltörlő új szabályok a jövő év második felében lépnek érvénybe, a következő a csomagszállítási díjak leszorítása lesz.

Az érintettek sajtóközleményben jelentették be, hogy az Európai Parlament (EP), az Európai Tanács (ET) és az Európai Bizottság (EB) képviselői egy tegnap esti tanácskozáson egyetértésüket fejezték ki, hogy elfogadják azt javaslatot, melyet szeptemberben, a Digital Summit tanácskozás során terjesztettek be, és amely kiemelt célnak tekinti, hogy még az idén felszámolják a fogyasztók lakóhely szerinti diszkriminációját („geoblocking”) az Európai Unión belül, amennyiben az objektív kritériumokkal nem igazolható. A konferencián egyébként 24 olyan fontos szabályozási javaslatot tettek az asztalra, melyek sürgős elfogadására szólította fel a törvényhozókat Jean-Claude Juncker, az EB elnöke, hogy ezáltal végre befejeződjék az egységes európai digitális piac létrehozása.

A döntést kommentálva Elżbieta Bieńkowska, A Belső Piaci, Ipar-, Vállalkozás- és Kkv-politikai Főigazgatóság vezetője elmondta, hogy sokat várnak az intézkedéstől, és következő lépésként a határokon átnyúló csomagküldések díját fogják letörni, mivel ez még visszatartja a fogyasztók nagy részét attól, hogy más országokból vásároljanak.

A geoblocking (részleges) tiltása termékekre és szolgáltatásokra vonatkozik: fogyasztói szempontból ez leginkább az extra díjak – mint például a külföldön használt bank- vagy hitelkártyát terhelők – megszűnését jelenti, a vállalkozások számára pedig az akadálytalan határon átnyúló működés nagyobb biztonságát teszi lehetővé.

Az új szabályok általánosságban három olyan típusú megkülönböztetést definiálnak, melyek fenntartása elfogadhatatlan, így ezek a tagállamok között megszűnnek, vagyis a fogyasztók egyenlő feltételekkel juthatnak a kívánt termékhez vagy szolgáltatáshoz, éljenek akármelyik tagállamban:

olyan áru kereskedelmének korlátozása, külön díjakkal való megterhelése, melynek megvételéhez nem kapcsolódik kiszállítás: ha például egy belga vásárló a legjobb ajánlatot egy hűtőszekrényre egy német weboldalon találja meg, akkor jogosult megrendelni azt, majd elmenni érte a kereskedő telephelyére vagy megszervezni annak házhoz szállítását

ha például egy belga vásárló a legjobb ajánlatot egy hűtőszekrényre egy német weboldalon találja meg, akkor jogosult megrendelni azt, majd elmenni érte a kereskedő telephelyére vagy megszervezni annak házhoz szállítását elektronikusan nyújtott szolgáltatások: ha például egy bolgár fogyasztó egy spanyol hoszting cégtől kíván tárhelyet bérelni, akkor úgy jogosult ehhez a szolgáltatáshoz hozzáférni, regisztrálni és megvásárolni a bérleti jogot, hogy nem fizethet többet, mint egy spanyol ügyfél

ha például egy bolgár fogyasztó egy spanyol hoszting cégtől kíván tárhelyet bérelni, akkor úgy jogosult ehhez a szolgáltatáshoz hozzáférni, regisztrálni és megvásárolni a bérleti jogot, hogy nem fizethet többet, mint egy spanyol ügyfél a lakhely szerinti szolgáltatóhoz való irányítás: amennyiben egy olasz felhasználó egy francia kalandparkba akar jegyet váltani, nem irányíthatják át egy olasz weboldalra, a belépőt meg kell tudnia vásárolni közvetlenül a francia weboldalról is

Fontos megjegyezni, hogy az új szabályok nem írják elő, hogy az eladó minden esetben köteles kiszolgálni a vevőt, ahogy az árak összehangolását sem: az intézkedések célja, hogy a nem igazolható megkülönböztetéseket felszámolják (pl. amikor a kereskedők az áfára vagy egyéb jogi előírásokra hivatkoznak a különbségtételkor). Így aztán az nem várható, hogy ha mondjuk egy videószolgáltató csak meghatározott országokban teszi elérhetővé a szolgáltatását, akkor azt kötelezzék, hogy tegye ezt az egész EU-ban.

Az új szabályokat az Európai Unió Hivatalos Lapján teszik majd közzé, ettől számítva kilenc hónap elteltével lépnek hatályba – azért ilyen késéssel, hogy lehetőséget adjanak a vállalkozóknak, különösen a kkv-knak a felkészülésre.